মুন্ডা
মুন্ডা, দক্ষিণ এশিয়ার একটি বড় উপজাতি। ভারতের ঝাড়খণ্ড ও ছত্রিশগড় রাজ্যের ছোটনাগপুর অঞ্চল, মধ্যপ্রদেশ, ওড়িশা এবং পশ্চিমবঙ্গে এঁদের বাস। এছাড়া, বাংলাদেশের কোনো কোনো অঞ্চলেও এঁরা বাস করেন। মুন্ডা জনগোষ্ঠী যে ভাষায় কথা বলে, তার নাম মুন্ডারি। এটি অস্ট্রো- এশিয়াটিক ভাষা গোষ্ঠীর অন্তর্গত।
শোনা ভাষা
শোনা একটি বান্টু ভাষা। জিম্বাবুয়ে ও দক্ষিণ জাম্বিয়াতে বসবাসকারী শোনা জাতির লোকেরা এই ভাষাতে কথা বলে। সরকারী ভাষা ইংরেজি ও অন্য প্রধান ভাষা ন্‌দেবেলে-র সাথে শোনা-ও জিম্বাবুয়ের একটি প্রধান ভাষা। ভাষাটিতে ১ কোটিরও বেশি লোক কথা বলে।